Эйгерд

**Эйгерд** (*Эйгард*, *Э́йгірд*, *Эгерд*, *Айгірд*) — мужчынскае імя і вытворнае ад яго прозьвішча.

## Паходжаньне

Эйгерд, Эйгард або Айгард (Eygerðr, Eygerd, Eigardus, Eygardus, Eigaard, Aigardus) — імя германскага паходжаньня. Іменная аснова -эйх- (-эй-) (імёны ліцьвінаў Эйгінт, Эйман, Эймунт; германскія імёны Eigint, Eimann, Eymunt) паходзіць ад гоцкага agi 'лязо, булат, меч', а аснова -гард- (-герд-, -герт-) (імёны ліцьвінаў Альгерд, Мундыгерд, Тэўтыгерд; германскія імёны Algardus, Mundgerd, Teutgerdis) — ад гоцкага gairdan 'падпяразваць' (пераноснае 'ахоўваць'), garda 'агароджа' (пераноснае 'ахова, бясьпека'). Такім парадкам, імя Эйгерд азначае «лязо аховы».

У Польшчы адзначаюцца прозьвішчы Эйгерд (Ejgerd, Ejgierd) і Эйгерт (Ejgierdt).

Варыянты імя ў гістарычных крыніцах: *terram quondam desertam dictam Eygerdzyszki* (1510 год); *бояре ковеньские… Мартина Айкгирдовича* (15 студзеня 1524 году); *Янъ Екгирдовичъ* (1528 год); *Миколаи Еикгирдовичъ* (1565 год); *Яронимъ Ейкгирдовичъ… Янъ Гришковичъ Ейкгирдовичъ… Стась Ейкгирдовичъ*, *Родъ Ейкгирдовичовъ* (1567 год); *земяном повету ковенского… з роду Еикгирдовичов з Ворлова Юр’ю Петровичу, Павлу Якубовичу, Петру Павловичу, Юр’ю Яновичу, Матею а Павлу Яновичомъ, Андрею Юшкевичу, Янушу, Якубу Юшкевичу, Баню Миковичу, Мартину Павловичу, Шимку Петрашковичу* (15 верасьня 1568 году); *Maciey Eygordowycz* (1570 год); *famatus Lucas Eggierth* (1581 год); *pana Mikolaia Hrehoriewicza Eygirda* (24 верасьня 1585 году); *Reinholdus Eggardt, Caunensis Littvanus* (1598 год); *Dorotą Eggertowną* (XVI ст.); *Reinholdus Eggert, Lithuanus* (1610 год); *Mikolay Eygierd* (1617 год); *Jan Mikołajewicz Eigird* (1621 год); *Jan Eygert* (8 лістапада 1632 году); *Cristoph. ab Eÿgerd* (1655 год); *Michał Eigierd* (20 кастрычніка 1655 году); *Jej Mci Pani Giertruda Łodziańska Eygirdowa na miejscu P. Stanisława Eygierda* (1690 год); *Elisabet Eggiertowna* (XVII ст.); *Matrhias Petrus Eygierd* (1726 год); *y Jakuba Egierta… Jakubem Egiertem* (28 траўня 1729 году); *Eygierdance* (1744 год); *Michał Eygierd* (1764 год); *Kazimierz Eygiert* (7 лістапада 1765 году); *Parafia [[Ракаў|Rakowska]]… JP. Eygierd* (1775 год); *Kasper Eygiert x, Maciej Eygiert x* (21 жніўня 1780 году); *Piotr Eygiert… Kazimierz Eygiert… Kazimierz Eygiert* (5 лютага 1781 году); *pustosz Ejgerdyszki* (1782—1783 гады); *Mateusz Eygiert x, Kazimierz Eygiert x, Jerzy Eygiert x, Maciej Eygiert x*, *Michał Eygiert* (9 лютага 1791 году); *Ignacy Eygirtt* (1800 год); *Józef Ejgerd* (1898 год); *Ejgirdowa Marija z Sieniewiczów* (29 сакавіка 1902 году).

## Носьбіты
* Ян Эгердавіч — вількійскі баярын, які ўпамінаецца ў попісе войска Вялікага Княства Літоўскага 1528 году
* Крыштоф Эйгерд — артылерыйскі капітан, які склаў плян Рэчыцкага замка
* Ян Эйгерд — электар караля польскага і вялікага князя літоўскага Ўладзіслава Вазы ад Жамойцкага староства Вялікага Княства Літоўскага
* Міхал Эйгерд — дзяржаўны дзяяч Вялікага Княства Літоўскага, стольнік рэчыцкі ў 1689—1701 гадох
* Антоні Эгерд — шляхціч Менскага ваяводзтва, які ўпамінаецца ў 1765 годзе
* Восіп Усьцінавіч Эйгард — мешчанін з ваколіцаў Кейданаў, які меў у валоданьні зямлю на 1882 год

Эгерды (Egerdt, Eggert, Egerd) — літоўскі шляхецкі род зь Вільні.

Эйгерды (Ejgierd, Ejgird) гербу Абданк зьменены — літоўскі шляхецкі род.

Эйгерты, Эгерды, Эгерты, Адынцы-Эйгірды, Чычыны-Эйгірды, Шокалі-Эйгірды, Эйгірды-Залескія, Эйгірды-Пятровічы — літоўскія шляхецкія роды.

Ольгерды-Эйгерды (Olgierd-Ejgierd) гербу Пагоня Літоўская — літоўскі шляхецкі род.

У актах Вялікага Княства Літоўскага ўпамінаўся маёнтак Каронава або Эйгердзішкі каля Кейданаў.

На гістарычнай Ашмяншчыне існуе вёска Эйгерды, на гістарычнай Упіччыне — Эйгердышкі.

## Глядзіце таксама
* Эйх
* Герд

## Заўвагі

## Крыніцы

## Літаратура
* 

Катэгорыя:Мужчынскія імёны